
การติดตามและกำกับการดำเนินงานโครงการเพิ่มศักยภาพเครือข่ายสตรีให้เป็นผู้นำในการสร้างสันติสุข ประจำปีงบประมาณ 2556






นางรัตนา  สัยยะนิฐี
การศึกษา เรื่อง “การติดตามและกำกับการดำเนินงานโครงการเพิ่มศักยภาพเครือข่ายสตรีให้เป็นผู้นำในการสร้างสันติสุข ประจำปีงบประมาณ 2556” มีวัตถุประสงค์เพื่อศึกษาความคิดเห็นปัจจัยนำเข้า และความคิดเห็นของการดำเนินงานโครงการเพิ่มศักยภาพเครือข่ายสตรีให้เป็นผู้นำในการสร้างสันติสุข ประจำปีงบประมาณ 2556 พร้อมทั้งจัดทำข้อเสนอในการพัฒนาโครงการเพิ่มศักยภาพเครือข่ายสตรีให้เป็นผู้นำในการสร้างสันติสุข ในปีงบประมาณต่อไป วิธีการศึกษาเป็นการวิจัยเชิงพรรณนาความ (Survey Study) โดยศึกษาข้อมูลจากเอกสาร (Document Study) ค้นคว้าจากเอกสารของสำนักงานกิจการสตรีและสถาบันครอบครัว เกี่ยวกับความเป็นมาของโครงการเพิ่มศักยภาพเครือข่ายสตรีใต้ให้เป็นผู้นำในการสร้างสันติสุข ประจำปี 2556 นโยบาย แผนและยุทธศาสตร์การพัฒนาสตรี และข้อมูลอื่นๆ ที่เกี่ยวข้อง และศึกษาข้อมูลจากภาคสนาม (Field Study) ประชากรที่ศึกษาประกอบด้วย 3 กลุ่ม ได้แก่ 1) เจ้าหน้าที่ส่วนกลาง ได้แก่ เจ้าหน้าที่สำนักงานกิจการสตรีและสถาบันครอบครัว 2) เจ้าหน้าที่ส่วนภูมิภาค ได้แก่ ผู้บริหารและเจ้าหน้าที่จากสำนักงานส่งเสริมและสนับสนุนวิชาการ 12 ผู้บริหารและเจ้าหน้าที่สำนักงานพัฒนาสังคมและความมั่นคงของมนุษย์จังหวัด และเจ้าหน้าที่ของศูนย์อำนวยการบริหารจังหวัดชายแดนใต้ (ศอ.บต.) 3) กลุ่มเป้าหมาย ของโครงการ ได้แก่ ผู้นำเครือข่ายสตรี กลุ่มสตรี คณะกรรมการพัฒนาสตรีระดับจังหวัดหรือระดับอำเภอหรือระดับตำบล (กพสจ./กพสอ./กพสต.) และสตรีที่เข้าร่วมโครงการจาก.5.จังหวัด ประกอบด้วย จังหวัดสงขลา ยะลา ปัตตานี สตูล และนราธิวาส ขนาดตัวอย่างที่ศึกษาทั้งหมด 160 คน เครื่องมือที่ใช้ในการศึกษาใช้แบบสอบถามเป็นเครื่องมือในการเก็บรวมรวมข้อมูลจากกลุ่มตัวอย่างในเขตพื้นที่ 5 จังหวัดชายแดนใต้ ได้แก่ จังหวัดสงขลา ยะลา ปัตตานี สตูล และนราธิวาส การวิเคราะห์ข้อมูล ได้แก่ ร้อยละ ค่าเฉลี่ย ส่วนเบี่ยงเบนมาตรฐาน สถิติที่ใช้ในการวิเคราะห์ คือ การแจกแจงความถี่ ร้อยละ ค่าเฉลี่ย และส่วนเบี่ยงเบนมาตรฐาน  
ผลการศึกษาดังนี้
1. ผลการศึกษาข้อมูลทั่วไปของกลุ่มตัวอย่าง พบว่า กลุ่มตัวอย่างอยู่ในพื้นที่จังหวัดสตูล มากที่สุด  ด้านเพศ กลุ่มตัวอย่างเป็นเพศหญิงมากกว่าเพศชาย ด้านอายุกลุ่มตัวอย่างมีอายุระหว่าง 25 - 59 ปี อายุสูงสุดของกลุ่มตัวอย่างเท่ากับ 67 ปี อายุต่ำสุดเท่ากับ 18 ปี และอายุเฉลี่ยของกลุ่มตัวอย่างเท่ากับ.44.26.ปี ด้านสถานภาพสมรส เป็นผู้ที่สมรสแล้ว ด้านการศึกษาอยู่ในระดับมัธยมศึกษา ด้านอาชีพ ประกอบอาชีพอิสระ (แม่บ้าน/ค้าขาย) ตำแหน่งของสมาชิกโครงการฯ เป็นคณะกรรมการพัฒนาสตรีจังหวัด (กพสจ.) คณะกรรมการพัฒนาสตรีอำเภอ (กพสอ.) และคณะกรรมการพัฒนาสตรีตำบล (กพสต.) ผู้นำเครือข่ายสตรี กลุ่มสตรี และสตรีที่เข้าร่วมโครงการ เคยเข้าร่วมประชุมเครือข่ายสตรีแกนนำในระดับจังหวัด จำนวน 1–5 ครั้ง สาเหตุการเข้าร่วมประชุมโครงการฯ ได้รับคัดเลือกกลุ่ม กพสจ./กพสอ./กพสต. มากที่สุด

2..ผลการศึกษาปัจจัยนำเข้าของการติดตามและกำกับการดำเนินงานโครงการเพิ่มศักยภาพเครือข่ายสตรีให้เป็นผู้นำในการสร้างสันติสุข ประจำปีงบประมาณ 2556


ผลการศึกษา พบว่า ปัจจัยนำเข้าของการติดตามและกำกับการดำเนินงานโครงการเพิ่มศักยภาพเครือข่ายสตรีให้เป็นผู้นำในการสร้างสันติสุข ประจำปีงบประมาณ 2556 ประกอบด้วยด้านนโยบาย ด้านการบริหารจัดการ ด้านบุคลากร ด้านงบประมาณ ด้านวัสดุอุปกรณ์/สิ่งอำนวยความสะดวก ในแต่ละด้านมีผลการวิเคราะห์ ดังนี้

2.1 ด้านนโยบาย พบว่ากลุ่มตัวอย่างเห็นด้วยในระดับมากต่อด้านนโยบายการดำเนินงานโครงการฯ  ในประเด็นการดำเนินงานโครงการเพิ่มศักยภาพเครือข่ายสตรีให้เป็นผู้นำในการสร้างสันติสุข ประจำปีงบประมาณ 2556 สอดคล้องกับแผนพัฒนาสตรีจังหวัด  

2.2 ภาพรวมด้านการบริหารจัดการ พบว่า กลุ่มตัวอย่างเห็นด้วยในระดับมากในประเด็นที่กลุ่มตัวอย่างเห็นด้วยมากที่สุด คือ การบริหารจัดการเป็นไปตามวัตถุประสงค์โครงการฯ 

2.3 ภาพรวมด้านบุคลากร พบว่า กลุ่มตัวอย่างเห็นด้วยในระดับมากโดยเฉพาะในประเด็นเรื่องจำนวนบุคลากรที่มีเพียงพอและความเหมาะสมของบุคลากร พบว่า กลุ่มตัวอย่างเห็นด้วยในระดับมากที่สุด คือ บุคลากรของสำนักงานพัฒนาสังคมและความมั่นคงของมนุษย์จังหวัดมีจำนวนเพียงพอ และมีความเหมาะสม 

2.4 ด้านงบประมาณ พบว่า กลุ่มตัวอย่างเห็นด้วยในระดับมาก ยกเว้น ค่าบริหารจัดการโครงการจำนวน 20,000 บาท กลุ่มตัวอย่างมีความคิดเห็นในระดับปานกลาง ประเด็นที่กลุ่มตัวอย่างเห็นด้วยในระดับมากที่สุด คือ ค่าจัดประชุม สัมมนา เพื่อสรุปผลการดำเนินงานโดยสำนักงานกิจการสตรีและสถาบันครอบครัว จำนวน 860,700.บาท ทั้งนี้เป็นที่น่าสังเกตว่าความคิดเห็นต่อปัจจัยด้านงบประมาณนั้นค่าเฉลี่ย ไม่ค่อยแตกต่างกันเท่าใดนัก

2.5 ด้านวัสดุอุปกรณ์/สิ่งอำนวยความสะดวก.พบว่า กลุ่มตัวอย่างเห็นด้วยในระดับมากในประเด็นที่กลุ่มตัวอย่างเห็นด้วยในระดับมากที่สุด คือ ค่าที่พักและอาหารระหว่างการประชุม 

3..ผลการศึกษากิจกรรมเกี่ยวกับการติดตามและกำกับการดำเนินงานโครงการเพิ่มศักยภาพเครือข่ายสตรีให้เป็นผู้นำในการสร้างสันติสุข ประจำปีงบประมาณ 2556 



ผลการศึกษากิจกรรมเกี่ยวกับการดำเนินงานโครงการเพิ่มศักยภาพเครือข่ายสตรีให้เป็นผู้นำในการสร้างสันติสุข ประจำปีงบประมาณ 2556 พบว่า ด้านการดำเนินการโครงการฯ กลุ่มตัวอย่างเห็นด้วยในระดับมากต่อการดำเนินงานโครงการ ในประเด็น กระทรวงการพัฒนาสังคมและความมั่นคงของมนุษย์จังหวัด เชิญพัฒนาสังคมและความมั่นคงของมนุษย์จังหวัดร่วมประชุมเพื่อรับทราบนโยบายและแนวทางการดำเนินงานของโครงการเพิ่มศักยภาพเครือข่ายสตรีให้เป็นผู้นำในการสร้างสันติสุข ประจำปีงบประมาณ 2556 

3.1 ผลการศึกษาด้านการบริหารจัดการโครงการฯ พบว่า กลุ่มตัวอย่างเห็นด้วยในระดับมาก 
ในประเด็นที่กลุ่มตัวอย่างเห็นด้วยในระดับมาก คือ เครือข่ายสตรีจัดทำโครงการและนำเสนอโครงการให้คณะกรรมการพิจารณาการอนุมัติโครงการในระดับจังหวัด

3.2 ผลการศึกษาด้านการติดตามกำกับ พบว่า กลุ่มตัวอย่างเกือบทั้งหมดเห็นด้วยในระดับมาก
ต่อการติดตามกำกับ ในประเด็นที่ประชุมสำนักงานกิจการสตรีและสถาบันครอบครัว ให้ข้อเสนอแนะและ
เพื่อการปรับปรุงและพัฒนาโครงการในปีต่อไป

ข้อเสนอแนะจากการศึกษา

1. ด้านนโยบาย

1) โครงการเพิ่มศักยภาพเครือข่ายสตรีให้เป็นผู้นำในการสร้างสันติสุข ประจำปีงบประมาณ 2556 ควรดำเนินการต่อเนื่อง เนื่องจากโครงการนี้สอดคล้องกับแผนพัฒนาสตรีในช่วงเศรษฐกิจและสังคมแห่งชาติ ฉบับที่ 11 (พ.ศ. 2555-2549) ยุทธศาสตร์กระทรวงการพัฒนาสังคมและความมั่นคงของมนุษย์ 
พ.ศ. 2555-2559 (ฉบับปรับปรุง พ.ศ.2557) แผนพัฒนาสตรีจังหวัด และแผนยุทธศาสตร์ด้านการพัฒนาจังหวัดชายแดนใต้ พ.ศ. 2555-2257 

2) ควรมีการบูรณาการแผนงาน/โครงการ/กิจกรรมโครงการฯ กับภาคียุทธศาสตร์         ศูนย์อำนวยการบริหารจังหวัดชายแดนภาคใต้ (ศอ.บต.) เพื่อเสริมสร้างโอกาสและศักยภาพสตรีภาคให้มีโอกาสและการพัฒนาคุณภาพชีวิตสตรีและครอบครัว

3) สำนักงานกิจการสตรีและสถาบันครอบครัว (สค.) ควรสนับสนุนงบประมาณ
ให้เพียงพอกับจำนวนกลุ่มเป้าหมายเพื่อให้การดำเนินงานเป็นไปตามเป้าหมายที่กำหนด เนื่องจากกลุ่มเป้าหมายมีจำนวนมาก ไม่สามารถดำเนินการได้อย่างทั่วถึงและครอบคลุม และควรมีการดำเนินการ
อย่างต่อเนื่อง
4)  สค. ควรจัดกิจกรรมในพื้นที่เพื่อสร้างกระบวนการมีส่วนร่วมและทราบแนวทาง การพัฒนาสตรีอย่างแท้จริงและตรงกับความต้องการของประชาชนในพื้นที่ 
5) การบูรณาการงบประมาณส่วนกลาง (งบประมาณของสำนักงานกิจการสตรีและสถาบันครอบครัว) กับทรัพยากรในระดับท้องถิ่น ระดับชุมชน กับศูนย์อำนวยการบริหารจังหวัดชายแดนภาคใต้ (ศอ.บต.) กำหนดเป็นยุทธศาสตร์การพัฒนากลไกสตรีใต้ให้เข้มแข็งเพื่อดูแล เด็ก สตรีในครอบครัวที่ประสบภัยจากการใช้ความรุนแรงในภาคใต้
6) ควรส่งเสริมองค์กรและกลไกสตรีในระดับต่างๆ โดยเฉพาะองค์กรสตรีในระดับจังหวัด ระดับอำเภอ และระดับตำบล (กพสจ./กพสอ./กพสต.) ให้มีความเข้มแข็งใน 5 จังหวัดชายแดนภาคใต้ 
7).การพัฒนาเครือข่ายองค์กรสตรีใต้ ให้มีบทบาทในการเชื่อมโยงเครือข่าย 5 จังหวัดชายแดนใต้กับเครือข่ายอื่นๆ เพื่อกระตุ้นให้สตรีฯ ทุกระดับได้เข้ามามีส่วนร่วมในกิจกรรมการเมือง
และกิจกรรมในระดับจังหวัดและระดับท้องถิ่นเพิ่มขึ้น
8) ควรติดตามและประเมินผลโครงการอย่างสม่ำเสมอ เพื่อดูความก้าวหน้าและการคิดต่อยอดในการดำเนินการโครงการเพื่อให้เกิดความต่อเนื่องการดำเนินงานของกลุ่มสตรี


2. ด้านการบริหารจัดการ
1) ควรถอดบทเรียนการทำงานที่ผ่านมาเพื่อเป็นการต่อยอดความคิดการทำงานควรมีเครือข่ายของ พมจ. ในระดับหมู่บ้าน เพื่อที่จะดูแลผู้ด้อยโอกาสได้อย่างเต็มที่ 



2) ควรจัดตั้งวิทยากรประจำโครงการหรือมีวิทยากรจากส่วนกลางเพื่อสนับสนุนการดำเนินงานในพื้นที่ หรืออาจจะสนับสนุนวิทยากรในการจัดโครงการเพิ่มศักยภาพเครือข่ายสตรีเพื่อเป็นการแลกเปลี่ยนประสบการณ์ของสตรีในพื้นที่ และมุมมองการพัฒนาสตรีในพื้นที่และต่างพื้นที่
3) ควรมีการนำบทเรียนของเครือข่ายสตรีใต้ที่เป็นผู้นำในการสร้างสันติสุข มานำเสนอต่อสังคม เพื่อให้สังคมได้สนับสนุนให้เครือข่ายสตรีได้มีการทำงานเชิงพื้นที่ได้อย่างต่อเนื่อง ยั่งยืนและเกิดสันติสุขในระดับชุมชนอย่างแท้จริง
3. ด้านการดำเนินงาน 

1) ควรส่งเสริมให้ความรู้ ยกระดับความคิดเกี่ยวกับการดูแลครอบครัวและชุมชน
กับกลุ่มเป้าหมายอย่างต่อเนื่อง เพื่อนำมาใช้เป็นเครื่องมือในการบริหารจัดการภายในครอบครัวและชุมชน 
2) ควรจัดประชุมแลกเปลี่ยนทั้งภายในและภายนอกจังหวัด จัดอบรมให้ความรู้ 
และพาไปศึกษาดูงานนอกสถานที่ เพื่อสร้างความเข้าเรื่องต่างๆ และเป็นขวัญ กำลังใจในการทำงาน


3) ระยะเวลาดำเนินงานโครงการควรให้เหมาะสมกับพื้นที่


ข้อสังเกตของผู้ศึกษาคือ สำนักงานกิจการสตรีและสถาบันครอบครัว (สค.) ควรสนับสนุนงบประมาณตามผลสัมฤทธิ์ของงาน (Result – based) หรือจัดสรรงบประมาณแบบใหม่มากกว่าการจัดสรรงบประมาณ
ในลักษณะเฉลี่ยสัมบูรณ์ รวมทั้งออกแบบการจัดสรรงบประมาณแบบสมทบระหว่าง สค. กับองค์กรปกครองส่วนท้องถิ่น หรือให้องค์กรปกครองส่วนท้องถิ่นเป็นผู้สนับสนุนงบประมาณ เต็มรูปแบบ (100%) เพื่อให้งบประมาณของส่วนกลางไปใช้ในพื้นที่ที่มีการดำเนินงานด้านการพัฒนาสตรีน้อย หรืออาจจัดสรรงบประมาณตามองค์ประกอบตัวชี้วัด ดังนี้ 1) จำนวนองค์กรสตรี/จำนวนเครือข่ายองค์กรสตรีของจังหวัด..2) จำนวนภาคียุทธศาสตร์ที่มีส่วนร่วมรับผิดชอบโครงการพัฒนาสตรีผ่านข้อตกลงความร่วมมือของหน่วยงาน (MOU) 
3) ศักยภาพของทีมงานในพื้นที่ที่มีต่อการดำเนินงานโครงการ/กิจกรรม เป็นต้น  
